HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Maailmanloppu?
Uskotko sinä maailmanloppuun?
Olen Hermes Falcao Jr.
Tänään puhumme aiheesta, -
josta on keskusteltu todella paljon.
Maailmanloppu.
Siitä on puhuttu paljon.
Ihmiset uskovat, että maapalloon osuu asteroidi.
Kaikki tuhoutuu ja päättyy katastrofiin, -
eikä jäljelle jää mitään.
Ihmiset uskovat, että tapahtuu jokin hirvittävä tragedia, -
ja yhtäkkiä me kaikki olemme poissa, eikä maailmaa enää ole.
Siitä on keskusteltu tosi paljon, etenkin viime aikoina.
Viime vuosikymmeninä.
Muistatteko vielä, kun vuosituhat vaihtui?
Olin vuonna 1999 vielä aika nuori, mutta muistan sen tosi hyvin.
Silloin sanottiin, että...
Elettiin jo tietokoneaikaa. Kaikki oli riippuvaista tietokoneista.
Sanottiin, etteivät tietokoneet pystyisi käsittelemään uutta vuosilukua.
Siksi tapahtuisi kauheita. Tulisi hirvittävä katastrofi.
Tulisi maailmanloppu.
Kun vuosituhat vaihtuisi, maailma sellaisena kuin se tunnetaan, loppuisi.
Varmasti muistatte sen.
Entäpä muut ennustukset?
On ollut tosi monia ennustuksia. Se ei ole enää uusi aihe.
Kun ensimmäinen vuosituhat vaihtui Euroopassa, -
kirkot täyttyivät, koska ihmiset uskoivat, -
että maailma loppuu, -
kun vuosi 999 muuttui vuodeksi 1000.
Se olisi maailmanloppu.
Siitä on keskusteltu. Sitä on pohdittu. Se on aiheuttanut pelkoa.
Monet seurakunnassakin pelkäävät maailmanloppua.
Ihmiset sanovat: "Loppu tulee.
Kaikki luhistuu ja loppuu."
En vähättele lopunaikoja.
Tahdon keskustella tänään maailmanlopun näkökulmasta -
sellaisena kuin sekulaari maailma sen esittää.
Se on aiheuttanut paljon pelkoa seurakunnassakin, -
sillä ihmiset eivät tunne Jumalan Sanaa.
He pelkäävät, että jokin hirvittävä tragedia tulee ja tuhoaa kaiken.
Ihmiset pelkäävät huomispäivää.
Osa on jopa -
paniikissa sen vuoksi, mitä media sanoo.
Monet uskovat sen.
Monet julkaisevat siitä juttuja ja puhuvat siitä.
Ellet tiedä, mistä puhun, kerron joistakin ennustuksista, -
jotka eivät käyneet toteen.
Mainitsin jo siirtymisen vuodesta 1999 vuoteen 2000.
Muistan sen uudenvuodenaaton.
Tuli vuosi 2000, ja mitään ei tapahtunut.
Mitään ei tapahtunut.
Ei tapahtunut mitään merkittävää.
Ei mitään, mitä olisi pidetty tärkeänä.
Siihen oli liitetty paljon hössötystä, pelkoa ja ahdistusta.
Lopuksi vuosisata ja -tuhat vaihtuivat.
Vuosi vaihtui, ja ei tapahtunut mitään.
Se on yksi esimerkki.
Hiljattain, muutama vuosi sitten, -
toukokuun 21. päivänä 2011 -
piti tulla maailmanloppu.
Oli ennustettu, että tapahtuisi sarja tragedioita.
Yksi ennustajista oli tv-evankelista Harold Camping.
Hän on nyt jo kuollut. Hän oli vanha mies.
Hän ennusti, että tapahtuisi hirvittävä tragedia.
Maailma luhistuisi, ja tulisi maailmanloppu.
Monet luopuivat työpaikastaan ja valmistautuivat maailmanloppuun.
Ihmiset pelkäsivät ja puhuivat siitä.
Muistan sen. "Maailmanloppu tulee 21.5."
Vuosi 2011.
Seuraava oli 21.12.2012.
Muinaisen mayayhteisön kalenteri päättyi 21. joulukuuta 2012.
Monet uskoivat, että se olisi maailmanloppu.
Mayayhteisö oli muinainen sivilisaatio.
Heillä oli kolme kalenteria.
Yksi kalenteri loppui 21.12.2012.
Koska mayakalenteri päättyi siihen päivämäärään, oletettiin, -
että maailmanloppu tulee silloin.
Muistan, miten se ennustus levisi kaikkialle vuonna 2012.
"Maailmanloppu tulee. Kaikki luhistuu.
Tulee tragedioita ja voimakkaita maanjäristyksiä.
Kaikki luhistuu. Se on maailmanloppu."
Monet uskovatkin uskoivat siihen.
Sekulaarissa maailmassakin uskotaan näihin juttuihin.
Pakanuudessahan halutaan juuri sitä.
Halutaan levittää pelkoa kaikkialle.
Mitä enemmän ihmiset pelkäävät, sitä helpompi heitä on hallita.
No sitten, kolmas ennustus.
Huhtikuun 15. vuonna 2014.
Vuosi 2014. Verikuut.
Verikuiden takia ihmiset sanoivat: "15.4. tulee maailmanloppu."
En tiedä, miksi juuri tämä päivä.
Syyskuun 27. päivä 2015. Siihenkin liittyi yksi ennustus maailmanlopusta.
En keksi tätä. Voit tarkistaa nämä asiat netistä.
Vielä 29.7.2016.
Viime vuosina on ollut monia päivämääriä, -
jolloin on uskottu maailmanlopun tulevan.
"Tulee räjähdys ja katastrofi. Asteroidi iskee. Mayakalenteri päättyy."
Näitä asioita on jauhettu yhä uudelleen. "Nyt tulee loppu."
Eräs ryhmä sanoi, että tähtiä nousee taivaalle 29.7.2016 -
ja tulee maailmanloppu.
Olemme nyt vuodessa 2017, eikä sitä tapahtunut.
Uusin oli 23.9.2017.
23.9.2017.
Siitä on ohjelman taltiointihetkestä alle kuukausi. Mitään ei tapahtunut.
Ei mitään.
Jopa jotkut pastorit puhuivat siitä.
He pitivät saarnasarjoja: "Loppu tulee. Jeesus saapuu."
Maailmanlopusta siirryttiin siihen, että Jeesus tulee takaisin 23.9.
He luettelivat syitä. Heillä on aina luetteloita, karttoja ja muuta, -
ja se vaikuttaa todelliselta.
Mutta 23.9. tuli ja meni. Mitään ei tapahtunut.
Ensinnäkin haluan sanoa, että ihmisten pitää lakata -
asettamasta päivämääriä lopunajoille.
Se on vasta alkua sanomalleni.
Aion selittää, mitä Raamattu sanoo lopunajoista.
Selitän yksinkertaisesti. Aihealue on hyvin laaja.
Siitä voisi puhua paljon. Siitä riittäisi juttua monen jakson verran.
Mutta tahdon keskittyä -
pelkoihin, joita on levitetty maailmanlopusta, -
sekä siihen, miten Raamattu puhuu lopusta.
Se ei ole lainkaan sitä, mitä ihmiset sanovat.
"Mayakalenteri, Nostradamus..."
Ja uskovat menevät siihen mukaan! Se ei ole Jumalan Sanaa.
Sillä ei ole mitään tekemistä Jumalan Sanan kanssa. Mayat olivat pakanoita.
Nostradamus oli pakanaprofeetta, ei Jumalan profeetta.
Uskovat menevät siihen mukaan. He ovat pelokkaita ja ahdistuneita.
He alkavat hössöttää päivämääristä, -
mutta mitään ei tapahdu. Se on naurettavaa.
Muistan ihmisten jopa puhuneen kirjasta, -
jonka nimi oli "88 syytä, miksi Jeesus palaa vuonna 1988."
Siitä on jo tosi pitkä aika.
Lähes 30 vuotta. Hän ei tullut takaisin.
Toki uskon, että Jeesus on tulossa takaisin. Niin sanotaan Raamatussa.
Mutta se, miten maailma puhuu lopusta, ei ole Raamatun näkemys.
Tahdon tuoda lohdutusta sekä uskoa ja luottamusta Jumalaan, -
ettette pelkäisi, kun ihminen asettaa päivän ja sanoo, että se on loppu.
Ei pitäisi alkaa pohtia, onko se totta, ja murehtia, -
koska joku julistaja sanoi niin ja julkaisi kirjan siitä.
Siitä sen tietää. Siinä on rahastuksen makua.
Siinä on jokin juju. Kehotetaan ostamaan kirja, jotta saat tietää.
Ostat kirjan, mutta mitään ei tapahdu.
On kirjoitettu ja myyty paljon kirjoja, mutta mitään ei tapahdu.
Pelko myy.
Katso sanoma- ja aikakausilehtiä.
Katso mediaa. Pelko myy tosi hyvin.
Mutta Jumala ei ole antanut meille pelon henkeä, vaan voiman, -
rakkauden ja raittiuden hengen.
Käymme nyt pienellä tauolla.
Kun jatkamme, näytän muutamia raamatunpaikkoja lopunajoista.
Selitän, miten näkemys poikkeaa pakananäkemyksestä, -
jota on levitetty.
Teen erotuksen, joka tuo sydämeesi uskoa ja luottamusta Jumalaan.
Esittelen kirjaa, joka julkaistaan suomeksi.
Hanki kirja mahdollisimman pian.
Tilaa kirja TV7 Kaupasta.
Olen varma, että se tulee siunaamaan sinua.
Voit lukea sen suomeksi. Mennään tauolle.
Sitten jatkamme opetusta maailmanlopusta.
Mahtavaa! Hanki kirja niin pian kuin suinkin.
Se siunaa elämääsi todistuksilla ja voimallisella opetuksella.
Palataan opetukseen maailmanlopusta.
Tässä on George Richmondista Virginiasta.
Uskotko maailmanloppuun? - Uskon.
Miksi?
Tiedän, että Maa törmää lopulta Aurinkoon. Sivilisaatio tuhoutuu.
Uskotko sen tieteen takia? - Uskon.
Uskotteko maailmanloppuun?
En nyt. Ehkä joskus.
Entä te? - Samaa mieltä kuin äiti.
En usko maailmanloppuun. Maailma voi syntyä räjähtäen muttei lopu niin.
Et siis usko, että sellaista tapahtuu. - En.
Kiitos.
Uskotko maailmanloppuun? - Tieteellisesti se voi joskus tulla.
Uskotko maailmanloppuun? - Uskon.
Miksi? - Raamatussa sanotaan, -
että eräänä päivänä kaikki otetaan pois tästä maailmasta.
Uskotko maailmanloppuun? - Uskon tavallaan.
Ehkä loppu tulee parin tuhannen vuoden päästä.
Miksi uskot niin? Tieteenkö takia? - Niin. Tieteen takia.
Uskotko maailmanloppuun? Miksi? - Uskon.
Koska olen jumalaapelkääväinen.
Kaikki, mitä koemme tänään, -
maanjäristykset, hurrikaanit ja luonnonkatastrofit -
sekä myös Las Vegasin veriteko -
viittaavat lopunaikoihin.
Uskot siis, että Jeesus tulee takaisin. - En tiedä hetkeä, mutta Hän tulee.
Parasta olla valmis. - Aivan.
Tahdon muistuttaa ensinnäkin, -
että näkemys kaiken räjähtämisestä olemattomiin -
ei ole Raamatun mukainen.
Sitä ei ole Raamatussa. Niin ei tule käymään.
Tahdon tuoda rauhaa ja helpotusta sydämeesi.
Toiseksi haluan muistuttaa, -
että älä usko keneenkään, joka sanoo päivämääriä Kristuksen tulolle -
tai maailmanlopulle. Miksi sanon näin?
Tarkoitan tällä sitä, että joku sanoo: "Maailmanloppu tulee 23.9.
Valmistaudu. Ylöstempaus tulee. Jeesus tulee.
Tulee räjähdys. Planeetta tuhoutuu."
Älä usko sellaista. Mistä sen tietää?
Koska Jeesus sanoi Matt. 24:36:ssa, ettei kukaan ei tiedä päivää ja hetkeä.
Eivät enkelit eikä Poikakaan. Vain Isä tietää sen, -
milloin Ihmisen Poika tulee. Älä usko, kun ihmiset sanovat: -
"Minulla on salaista ilmestystietoa Jumalalta."
Jeesus sanoi: "Se ei ole Jumalalta." Mutta Jeesus kylläkin sanoi, -
että me tunnemme ajanjaksot.
Emme tiedä päivää emmekä hetkeä, mutta tiedämme ajanjakson.
Jeesus sanoi, että meidän tulisi tietää, mikä hetki ajasta on. Minä uskon, -
että elämme lopunaikoja. Uskon sen.
Kaikki kristityt eivät usko siihen, mutta katso ajan merkkejä ympärillä.
Uskon, että seurakunnassa on viisi viisasta neitsyttä -
ja viisi tyhmää neitsyttä.
On niitä, jotka täyttävät lamppujaan öljyllä. Se on oma aiheensa.
Mutta haluan nostaa esiin sen tosiasian, -
että yhtäkkisen maailmanlopun näkemys ei ole Raamatun mukainen, -
sillä Jeesus palaa takaisin. Silloin Hän perustaa valtakuntansa maan päälle.
Tiedän, että Jumalan valtakunta on jo täällä hengellisellä tavalla.
Jeesus julisti: "Tehkää parannus, sillä Jumalan valtakunta on tullut."
Se on tullut. Hengellisesti se on jo läsnä.
Mutta puhun Jeesuksen varsinaisesta, poliittisesta valtakunnasta.
Hän tulee hallitsemaan kuninkaiden Kuninkaana ja herrojen Herrana.
Hän muuttaa kaikki järjestelmät, -
myös kaikki hyvät järjestelmät ja kaiken, mitä pidetään hyvänä.
Jeesus tulee ja hallitsee kuninkaiden Kuninkaana ja herrojen Herrana.
Tahdon sanoa tämän. Tutkitaan raamatunpaikkoja. Ap. t. 1:9.
"Kun hän oli tämän sanonut, -
kohotettiin hänet ylös heidän nähtensä, -
ja pilvi vei hänet pois heidän näkyvistään.
"Ja kun he katselivat taivaalle hänen mennessään, niin katso, -
heidän tykönänsä seisoi kaksi miestä valkeissa vaatteissa; -
ja nämä sanoivat: 'Galilean miehet, mitä te seisotte ja katsotte taivaalle?
Tämä Jeesus, joka otettiin teiltä ylös taivaaseen, -
on tuleva samalla tavalla, -
kuin te näitte hänen taivaaseen menevän."
Enkelit antoivat lupauksen, -
että samalla tavalla kuin Jeesus nousi taivaaseen, Hän tulee takaisin.
Ei ole mitään räjähdystä, joka räjäyttää maailman olemattomiin.
Ei. Jeesus tulee takaisin, niin kuin Hän lupasi.
Se käy toteen, sillä se on Jumalan lupaus.
Kun ihmiset puhuvat asteroidi- törmäyksistä ja räjähdyksistä, -
se on valhe helvetistä.
Jeesus tulee takaisin niin kuin Hän lupasi tulevansa.
Luetaan toinenkin kohta Raamatusta.
On monia kohtia, mutta valitsin nämä, sillä ne ovat helppotajuisia.
1. Tess. 4.
Jae 15.
"Sillä sen me sanomme teille Herran sanana, -
että me, jotka olemme elossa, jotka jäämme tänne Herran tulemukseen, -
emme suinkaan ehdi ennen niitä, jotka ovat nukkuneet.
Sillä itse Herra on tuleva alas taivaasta käskyhuudon, -
ylienkelin äänen ja Jumalan pasunan kuuluessa, ja Kristuksessa kuolleet -
nousevat ylös ensin; sitten meidät, jotka olemme elossa, jotka olemme -
jääneet tänne, temmataan yhdessä heidän kanssaan pilvissä -
Herraa vastaan yläilmoihin; ja niin me saamme aina olla Herran kanssa.
Niin lohduttakaa siis toisianne näillä sanoilla."
Apostoli Paavali siis kertoo seura- kunnalle: Älkää pelätkö ja panikoiko.
Älkää alkako hössöttää. Sen sijaan lohduttakaa toisianne, -
että Herra tulee käskyhuudon ja ylienkelien äänen kuuluessa.
Meidät, jotka olemme elossa, temmataan ylös Herraa vastaan, -
ja saamme olla Hänen luonaan iäti.
Hän käskee lohduttaa toinen toistaan näillä sanoilla.
Ei pidä kirjoittaa kirjoja, pelotella ihmisiä -
ja antaa ihmisille pelon henkeä. Ei. Lohduttakaa toisianne näillä sanoilla.
Nyt on aika olla täynnä Pyhää Henkeä.
On aika elää uskon elämää, Jumalan tulen elämää, -
lamput täynnä öljyä, sillä Jeesus on aivan oikein tulossa takaisin.
Mutta Hän ei palaa lannistettuun, pelokkaaseen seurakuntaan.
Koko juttu mayakalentereineen ja muine kalentereineen -
sekä räjähdyksineen ja kaiken tuhoavine katastrofeineen -
on valhetta.
Paholainen haluaa harhauttaa seura- kunnan huomion pois totuudesta, -
että Jeesus palaa takaisin noutamaan tahratonta ja rypytöntä seurakuntaa.
Hän perustaa tuhatvuotisen valtakunnan maan päälle -
niin kuin Ilmestyskirjassa kuvataan. Parasta varautua siihen.
Kyllä. Pahoja asioita tapahtuu tänään maailmassamme. Emme kiellä sitä.
Mutta haluan kumota ja murtaa -
paholaisen valheen, että maailma loppuu aivan yhtäkkiä.
Se ei ole niin. Jeesus palaa takaisin ja perustaa valtakunnan.
Poliittisen, todellisen valtakunnan maan päälle.
Hän tulee hallitsemaan maan päällä Jeesuksen seurakunnan kanssa.
Aamen. Toivon, että opetus ja raamatunpaikat selkiyttivät asioita.
Että ne lohduttivat, kuten Paavali sanoi: -
Lohduttakaa toisianne näillä sanoilla. Ei pidä pelotella vaan lohduttaa.
Sitä haluan tänään. Tahdon rukoilla puolestanne nopeasti, -
että Herra siunaisi elämäänne. Näinä lopunaikoina ei pidä pelätä.
Muista, että olet Herran kanssa.
Hän tulee hakemaan sinua. Hän on Pelastajasi ja Herrasi.
Ellet tunne Jeesusta, voit ottaa Hänet vastaan -
rukoilemalla ja pyytämällä Häntä tulemaan sydämeesi.
Hän tulee ja pelastaa elämäsi kadotukselta.
Hän antaa anteeksi syntisi. Sano: -
"Herra, kiitos, että kuolit ristillä puolestani ja vuodatit veresi.
Anna anteeksi syntini.
Ota minut lapseksesi.
Uskon, että Jeesus Kristus on Jumalan Poika -
ja että Hän nousi kolmantena päivänä kuolleista.
Annan Sinulle sydämeni ja elämäni. Jeesuksen nimessä."
Jos rukoilit kanssani, kirjoita meille. Haluamme onnitella sinua -
ja toivottaa sinut tervetulleeksi Jumalan perheeseen.
Siunaan sinua Jeesuksen nimessä. Herra, siunaa katsojia ja ystäviä.
Anna heille rohkeutta ja uskon henki, etteivät he pelkää huomista -
tai ihmisten asettamia päivämääriä.
Suo heidän pysyä vahvoina Herrassa ja Pyhän Hengen voimassa.
Siunaan jokaista ystävää ja kaikkia, joilla on vaikeaa -
tuomion, synnin tai sairauden kanssa.
Kosketa sairaita. Herra, paranna heidät -
päästä varpaisiin.
Anna voitelu, joka murtaa orjuuden ikeen.
Siunaan heitä Jeesuksen nimessä.
Muista, että Jumala rakastaa sinua. Hän haluaa rohkaista sinua.
Jos ohjelma on siunannut sinua, ryhdy kumppaniksemme.
Kylvä siemen. Näet kohta tukivideon. Voit lahjoittaa myös netissä.
Ota yhteyttä. Olisi kiva kuulla sinusta.
Rakastamme ja siunaamme sinua. Nähdään ensi kerralla!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz